CELEX: 32014R0482
Language: bg
Date: 2014-03-04 00:00:00
Title: Делегиран регламент (ЕС) № 482/2014 на Комисията от 4 март 2014 година за изменение на Делегиран регламент (ЕС) № 114/2013 по отношение на средните специфични емисии на CO 2 през 2010 г., определени за производителя Great Wall Motor Company Limited

13.5.2014   
            
            
               BG
            
            
               Официален вестник на Европейския съюз
            
            
               L 138/51
            
         ДЕЛЕГИРАН РЕГЛАМЕНТ (ЕС) № 482/2014 НА КОМИСИЯТА
   от 4 март 2014 година
   за изменение на Делегиран регламент (ЕС) № 114/2013 по отношение на средните специфични емисии на CO2 през 2010 г., определени за производителя Great Wall Motor Company Limited
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 510/2011 на Европейския парламент и на Съвета от 11 май 2011 г. за определяне на стандарти за емисиите от нови леки търговски превозни средства като част от цялостния подход на Съюза за намаляване на емисиите на CO2 от лекотоварните превозни средства (1), и по-специално член 11, параграф 7 от него,
   като има предвид, че:
   
               (1)
            
            
               Great Wall Motor Company Limited, производител на леки търговски превозни средства, информира Комисията, че средната стойност за 2010 г. на специфичните емисии на CO2, определена за този производител в Делегиран регламент (ЕС) № 114/2013 на Комисията (2), е неточна. Производителят предостави подробни данни, доказващи, че средните специфични емисии на CO2 през 2010 г. са били значително по-високи от стойността, посочена във въпросния регламент.
            
         
               (2)
            
            
               Комисията направи оценка на данните, предоставени от Great Wall Motor Company Limited, и счита, че е целесъобразно тази стойност да се коригира.
            
         
               (3)
            
            
               Поради това Делегиран регламент (ЕС) № 114/2013 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   В списъка в приложение III към Регламент (ЕС) № 114/2013 стойността във втората колона със заглавие „Средни емисии (g/km)“ за марката Great Wall се заменя с „225,00“.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 март 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 145, 31.5.2011 г., стр. 1.
   
      (2)  Делегиран регламент (ЕС) № 114/2013 на Комисията от 6 ноември 2012 г., допълващ Регламент (ЕС) № 510/2011 на Европейския парламент и на Съвета във връзка с правилата за прилагане на дерогация от целите за специфични емисии на СО2 от нови леки търговски превозни средства (ОВ L 38, 9.2.2013 г., стр. 1).